stanford-oval/wikipedia huggingface dataset:
פרויקט 2025
תכנים עיקריים > הקטנת כוחן של רשויות פדרליות

התוכנית מציעה לקצץ במימון של משרד המשפטים האמריקני, לפרק את ה-FBI ואת המחלקה לביטחון המולדת של ארצות הברית ולסגור את משרדי החינוך הפדרליים על מנת להעביר את האחריות על תחום החינוך למדינות השונות.
תכנים עיקריים > המרת תפקידים מקצועיים במינויים פוליטיים

התוכנית כוללת גיוס של עשרות אלפי שמרנים נאמנים לטראמפ שיחליפו כ-50 אלף מעובדי הממשל הפדרלי בוושינגטון די. סי.
תכנים עיקריים > מדיניות

הפרויקט קורא לממשלה לדחות באופן מפורש הפלות כשירות בריאות ולבטל את הכיסוי של חוק טיפול בר השגה על אמצעי מניעה לשעת חירום. הפרויקט מבקש להחדיר לממשלה אלמנטים של נצרות וכתוצאה ישירה מכך להסיר הגנות משפטיות מפני אפליה על בסיס נטייה מינית וזהות מגדרית, והפסקת מדיניות של גיוון, שוויון והכללה (DEI) (אנ') על בסיס גזע, נטייה מינית ומין.
בנוסף, על פי התוכנית כל מי שהורשע בשל מעורבותם באירועי ההסתערות על הקפיטול בינואר 2021 יקבלו חנינה. התוכנית חותרת להביא לסיום מיידי של מלחמת אוקראינה–רוסיה, להוציא אל מחוץ לחוק את תעשיית הפורנוגרפיה האמריקנית, והיא חותרת להביא לסיום את האסטרטגיות של הממשל להביא להפחתה בפליטת גזי החממה ובמקום זאת לעודד שימוש בדלקים מאובנים.
ראו גם

הבחירות לנשיאות ארצות הברית 2024
רשות הפארקים של קנדה

| --- | --- |

שלט במצודת הליפקס - אתר היסטורי לאומי, קנדה
 מידע כללי
 מדינה:  קנדה 
 תחום שיפוט:  קנדה 
 משרד אחראי:  המשרד לאיכות הסביבה (אנ')
 סוכנות אם:  Environment and Climate Change Canada 
 סוכנות בת:  Historic Sites and Monuments Board of Canada 
 תאריך הקמה:  19 במאי 1911 
 שר:  השר לאיכות הסביבה ושינוי אקלים (אנ') - ג'ונתן וילקינסון (אנ')
 תאריך כניסה:  20 בנובמבר 2019
 מנכ"ל:  רון הולמן
 מטה מרכזי:  גאטינו (אנ'), קוויבק קוויבק, קנדה קנדה
 עובדים:  5566 (2019-2018)
 תקציב:  1.5 מיליארד דולר (2019-2018)
 parks.canada.ca
 קואורדינטות:  45°25′32″N 75°43′14″W﻿ / ﻿45.425503°N 75.720423°W﻿ / 45.425503; -75.720423
  (למפת אוטווה מוגדלת) מיקום המטה(למפת אוטווה רגילה) מיקום המטה
 
מפת מיקום הפארקים הלאומיים בקנדה
רשות הפארקים של קנדה (באנגלית: Parks Canada Agency; בצרפתית: Agence Parcs Canada) הידועה גם כ"פארקי קנדה" או "פארקס קנדה" (באנגלית: Parks Canada; בצרפתית: Parcs Canada) היא רשות של ממשלת קנדה, תחת המשרד לאיכות הסביבה של ממשלת קנדה. מטרת הרשות היא להגן ולשמר על אתרי טבע בעלי חשיבות לאומית של קנדה, וכן לעודד מודעות ציבורית (באמצעות הנאה ופנאי של הציבור) לשמירה על אתרי טבע אליה, על מנת להגן עליהם כיום ולמען הדורות הבאים. הרשות מנהלת 42 פארקים לאומיים, 4 שמורות טבע ימיות לאומיות, 171 אתרים היסטוריים לאומיים (מתוך יותר מ-970 אתרים היסטוריים לאומיים), 9 תעלות ונתיבי מים היסטוריים, פארק לאומי אורבני אחד, ואתר מורשת לאומי אחד. הרשות מנהלת את מרשם האתרים ההיסטוריים של קנדה; בנוסף הרשות מנהלת 5,000 אזורים מוגנים אשר יכולים להפוך בעתיד לשמורות טבע או פארקים לאומיים - בשטח כולל של 1,000,000 קמ"ר (10% משטחה היבשתי של קנדה, ו-1% משטחה הימי). הרשות עובדת עם המועצה הלאומית לאתרים היסטוריים ומונומנטים של קנדה, הממליצה על אתרים, אירועים ואנשים בעלי חשיבות היסטורית לאומית (סה"כ מעל 1,500), לשר לאיכות הסביבה ולשינויי אקלים. תפקידי והתחיבויות הרשות מוסדרים באמנת רשות הפארקים של קנדה.
ברשות עובדים כ-5,566 עובדים, ומשרדי הנהלתה מצויים בעיר גאטינו שבפרובינציית קוויבק.
היסטוריה

רשות פארקי קנדה הוקמה ב-19 במאי 1911, כמחלקה של משרד הפנים של הדומיניון של קנדה - והייתה מחלקת הפארקים הלאומיים הראשונה בעולם.
הרשות הוקמה בשנת 1998, תחת המשרד להגנת הסביבה של קנדה. קודם לכן, בין השנים 1966–1978 היו "פארקי קנדה" תחת המשרד לענייני אינדיאנים של קנדה (משרד בממשלת קנדה), ובין 1979–1994 היו פארקי קנדה תחת המשרד למורשת קנדה (משרד בממשלת קנדה), בשנת 1994 עברו פארקי קנדה למשרד להגנת הסביבה, אשר הקימה את הרשות הממשלתית.
אכיפת החוק

פארקי קנדה מעסיקים שומרי פארקים (Park Wardens), המבצעים פעולות אכיפה, כדי להבטיח את שלומם של המבקרים בפארקים הלאומיים, ולוודא ציות לחוקי הגנת הסביבה. לשומרים סמכויות נרחבות (הם נושאים נשק, ובסמכותם להפעיל כוח על מנת לעצור מפירי חוק).
גלריה

השתקפות פסגות עמק עשר הפסגות באגם מוריין
עמדת תשלום בכניסה לפארק הלאומי באנף
מרכז המידע ג'ספר בפארק הלאומי ג'ספר
ראו גם

הפארקים הלאומיים של קנדה
שירות הפארקים הלאומיים של ארצות הברית
הפארקים הלאומיים של ארצות הברית
לקריאה נוספת

* W.F. Lothian, A History of Canada's National Parks, Volumes I-IV, Published by Parks Canada,
 Ottawa, 1976-1987.
הערות שוליים

↑  מספר הפארקים והאתרים המנוהלים על ידי הרשות
1 2 3  היקף השטחים המנוהלים על ידי הרשות
↑  אמנת רשות הפארקים של קנדה
↑  ההיסטוריה של הקמת הרשות
↑  תפקידם של שומרי הפארקים
| --- | --- |
בקרת זהויות :  NLI: 987007266359705171  PLWABN: 9810633128305606  BnF: cb11862620p (data)  GND: 511912-1  ISNI: 0000 0001 0790 3366  LCCN: n50035452  NLA: 36064580  NSK: 000580443  SUDOC: 026363755  Trove: 1205357  ULAN: 500209264  VIAF: 127379658   WorldCat (עם VIAF): 127379658
קולין מקריי

קולין סטיל מקריי (באנגלית: Colin Steele McRae; ‏ 5 באוגוסט 1968 – 15 בספטמבר 2007) היה נהג ראלי מסקוטלנד וחבר מסדר האימפריה הבריטית. מקריי נולד בעיר לאנארק, בנו של חמש פעמים אלוף בריטניה בראלי, ג'ימי מקריי, ואחיו של נהג הראלי אליסטר מקריי. קולין מקריי זכה באליפות בריטניה בראלי ב-1991 ו-1992. בשנת 1995 זכה באליפות העולם בראלי ובכך הפך לבריטי הראשון שזכה באליפות. מקריי היה הנהג הצעיר ביותר שזוכה באליפות, הישג שנשמר עד לעונת 2022, אז זכה קאלה רובנפרה באליפות.
ביצועיו יוצאי הדופן של מקריי הביאו גם לזכייתה של קבוצתו סובארו בתואר אליפות העולם בראלי ליצרנים בשנים 1995, 1996 ו-1997. לאחר מכן עבר מקריי לקבוצת פורד בה השיג תשעה ניצחונות. ב-2003 עבר לקבוצת סיטרואן שלה, אף על פי שלא השיג ניצחונות, עזר להשיג את אליפות היצרנים הראשונה משלוש רצופות. מקריי קיבל תואר חבר מסדר האימפריה הבריטית עבור הישגיו בספורט מוטורי בשנת 1996.
מקריי נהרג בשנת 2007 לאחר שהתרסק עם מסוקו ליד ביתו. בתאונה נהרגו גם בנו ועוד שני חברים של המשפחה. בנובמבר 2008, לאחר מותו, הוכנס מקריי לרשימת היכל התהילה של הספורט הסקוטי.
חייו האישיים

מקריי היה נשוי לאליסון, והיו לו שני ילדים, הולי וג'וני. מקריי עבר להתתגורר בנסיכות מונקו ב-1995, בין השאר בגלל ידידותו עם נהג הפורמולה 1 דייוויד קולת'ארד. עם זאת, כשמשפחתו הצעירה גדלה, הוא החל לבלות יותר זמן בביתו שבסקוטלנד.
קריירת מרוצים > תחילת הדרך

קולין מקריי החל בקריירה תחרותית בספורט המוטורי ברכיבת שבילי אופניים בגיל מוקדם יחסית. כשהחליף את אופניו במיני קופר החל להתחרות עם מכוניות. כשזמן קצר לאחר מכן התחרה עם הילמן אוונג'ר. ב-1986 החל מקריי להשתתף באליפות הראלי בסקוטלנד עם טלבוט סאנבים ומהר מאוד, עם המהירות וסגנון הנהיגה שלו, בנה לעצמו שם, מה שהוביל להשוואתו לאלוף העולם לשעבר, הפיני ארי וטנן שאותו מקריי תמיד העריץ. הוא זכה באליפות סקוטלנד ב-1988 עם ווקסהול נובה צנועה תוך הצגת ביצועים יוצאי דופן. מכוניתו הבאה הייתה כבר חזקה בהרבה, הפורד סיירה XR 4x4.
המירוץ הראשון של מקריי באליפות העולם היה בראלי שוודיה של 1987 עם הנובה ושנתיים מאוחר יותר עשה את הופעתו השנייה עם הסיירה. באותה שנה גם הגיע במקום החמישי בראלי ניו זילנד. ב-1990 הגיעו מקריי והסיירה למקום השישי בראלי בריטניה למרות מספר תאונות תוך כדי המירוץ. ב-1991 הפך מקריי לנהג מקצועי לאחר שהוחתם על ידי הבעלים של חברת פרודרייב, דייוויד ריצ'רדס, לקבוצת הסובארו שלו בעבור שכר שנתי של 10,000 ליש"ט. מקריי זכה באליפות בריטניה ב-1991 וב-1992 עם הסובארו לגאסי של הקבוצה וקודם בעקבות כך לקבוצת סובארו העולמית להשתתף באליפות העולם. ב-1992 השתתף מקריי גם באליפות בריטניה למכוניות סלון עם הופעה אחת מאחורי ההגה של הב.מ.וו של פרודרייב. במירוץ זה מקריי היה מעורב בתאונה.
קריירת מרוצים > אליפות העולם בראלי > 1993-1998: סובארו

כשצורף לאליפות העולם באופן קבוע במהלך עונת 1993, נהג מקריי בתחילה בסובארו לגאסי של קבוצת פרודרייב לצידם של הפינים ארי וטנן, האנו מיקולה ומרקו אלן. מקריי זכה בניצחון הראשון בראלי ניו זילנד. היה זה הניצחון הראשון של קבוצת פרודרייב ושל הלגאסי לפני החלפתה בסובארו אימפרזה. בעונת 1995 זכה מקריי באליפות הנהגים תוך מאבק עיקש בבן קבוצתו ופעמיים זוכה האליפות, הספרדי קרלוס סאינס. באותה שנה, הביאו מקריי וסאינס לסובארו את אליפות היצרנים. מקריי הביא לסובארו את אליפות היצרנים גם ב-1996 וב-1997 אך הוא עצמו לא הצליח להגיע גבוה יותר ממקום שני באליפות הנהגים, אחרי הפיני טומי מקינן. ב-1998 ניצח מקריי בשלושה מרוצים נוספים והגיע שלישי בדירוג הנהגים. באותה שנה זכה בגביע מרוץ האלופים שהתקיים בגראן קנריה שבאיים הקנריים.
קריירת מרוצים > אליפות העולם בראלי > 1999-2002: פורד

לאחר מספר שנים בסובארו עבר מקריי לקבוצת M-ספורט, שבאותו זמן הריצה את מכונית המפעל של פורד, והחל לנהוג בפורד פוקוס החדשה. החוזה של מקריי עמד על שישה מיליון ליש"ט למשך שנתיים, מה שהפך אותו באותו הזמן לנהג הראלי המרוויח בהיסטוריה. מקריי פתח עם שני ניצחונות רצופים בראלי ספארי ובראלי פורטוגל אך למרות זאת, בעקבות מספר בעיות אמינות במכונית החדשה, סיים את העונה רק במקום השישי בדירוג הנהגים. גם בשנה שלאחר מכן השיג מקריי ניצחונות בקטאלוניה ויוון כדי לסיים את העונה במקום הרביעי בדירוג. המשך בעיות האמינות ברכב הובילו את מקריי לאיים בעזיבה אך לבסוף החליט להאריך את חוזהו בשנתיים נוספות. ב-2001 זכה מקריי להצלחות לא מבוטלות, מה שהביאוהו להתמודד על האליפות עד למירוץ האחרון בבריטניה בו התרסק, תוך שהוא משאיר את האליפות לנהג הסובארו הבריטי ריצ'רד ברנס.
עם ניצחון בראלי ספארי ב-2002 הפך מקריי לנהג עם מספר הניצחונות הגבוה בהיסטוריה עד לאותה תקופה, שיא שנשבר בהמשך על ידי מספר נהגים כמו קרלוס סאינס, סבסטיאן לב ומרקוס גרונהולם. בסוף אותה שנה חוזהו בפורד הגיע לסיומו. על פי דיווחים שונים, ביקש מקריי שכר של חמישה מיליון ליש"ט לשנה, דרישה שפורד דחתה. מקריי אמר על הזמן שלו בפורד ש"אלו היו ארבע שנים מוצלחות מאוד, השגנו הרבה תוצאות טובות ואני ממש שמח על שיתוף הפעולה שהיה לנו".
קריירת מרוצים > אליפות העולם בראלי > 2003: סיטרואן

לעונת 2003 חתם מקריי עם קבוצת סיטרואן שכבר הייתה למודת ניצחונות עם הנהג הצרפתי הצעיר סבסטיאן לב. כבר בהופעת הבכורה עם הסיטרואן קסארה WRC הגיע מקריי למקום השני בראלי מונטה קרלו לצד לב וקרלוס סאינס וכך השלימו סיום במקומות 1-2-3. בהמשך השנה לא השיג מקריי תוצאות מרשימות וסיים את העונה במקום השביעי ללא ניצחונות. בעונת 2004 תקנה שנוספה הקובעת שקבוצה יכולה לרשום רק שני נהגים להיכלל בניקוד הקבוצתי הובילה את סיטרואן להחלטה להשאיר את סאינס לצד לב ולוותר על מקריי. דייוויד ריצ'רדס, הבוס לשעבר של מקריי בסובארו, שכעת החזיק בזכויות השיווק של האליפות העולם בראלי, חשש שאיבוד דמות כמו זו של מקריי ייפגע באטרקטיביות הענף וניסה לעזור למקריי למצוא קבוצה. ניסיון זה לא צלח ובפעם הראשונה מזה עשר שנים מקריי לא השתתף באליפות העולם.
קריירת מרוצים > קריירה מאוחרת

לאחר שלא מצא קבוצה לעונת 2004, פנה מקריי לענפי ספורט מוטורי אחרים והשתתף במרוצים כמו ראלי דקר ומרוץ 24 השעות של לה מאן. ב-2004 ו-2005 ייצג מקריי את בריטניה במרוץ האלופים לצד נהג הפורמולה 1 הסקוטי דייוויד קולת'רד. באירוע של 2006, אנגליה וסקוטלנד הציגו צוותים נפרדים כשמקריי וקולת'רד מייצגים יחד את סקוטלנד. ב-2005 חזר מקריי למספר מרוצים בודדים באליפות העולם בראלי בקבוצת סקודה. בראלי בריטניה הגיע מקריי למקום השביעי ובראלי אוסטרליה הוא פרש ביום האחרון לאחר שהיה צפוי לסיים על הפודיום. סיום שכזה היה מעניק לסקודה את הפעם השנייה על הפודיום מאז ראלי ספארי ב-2001.
ב-5 באוגוסט 2006 התחרה מקריי עם סובארו בראלי הטלוויזיוני הראשון של X Games שהתקיים בלוס אנג'לס והועבר בשידור חי. בפניה האחרונה התהפך מקריי לאחר נחיתה לא טובה מקפיצה. למרות זאת, מקריי המשיך לסיום וסיים במקום השני כשהוא רק 0.13 שניות איטי יותר מאשר המנצח טראוויס פסטראנה. באותה שנה השתתף מקריי באופן בלתי צפוי במירוץ הראלי האחרון שלו בטורקיה בו החליף את סבסטיאן לב בסיטרואן של הקבוצה הפרטית קרונוס, זאת לאחר שלב נפצע בתאונת אופניים לפני האירוע. בעיה מכנית בשלבי הסיום גרמה לפרישה של מקריי אחרי הופעה לא תחרותית שבה הוא היה במקום השביעי, ובקרונוס החליטו שהוא לא ימשיך איתם לסיום העונה
מקריי התנסה בענפי ספורט מוטורי אחרים עוד בזמן השתתפותו באליפות העולם בראלי. בחודש ספטמבר 2002 הוא השתתף במירוץ אסקאר (הגרסה הבריטית של מרוצי הנאסקאר) שבו סיים במקום השישי. מקריי שב והצטרף לפרודרייב במירוץ 24 השעות של לה מאן בשנת 2004. הוא התחרה בקטגוריית ה-GTS עם פרארי מראנלו 550 GTS. הוא וצוותו סיימו במקום השלישי בקטגוריה והתשיעי בדירוג הכללי, מה שגרר גם התפעלות מצד עמיתו הסקוטי אלן מקניש.
בינואר 2004 עשה מקריי את הופעת הבכורה שלו בראלי דקר עם קבוצת ניסאן והרשים כשניצח בשני מקטעים. הוא חזר לדקר ב-2005 והיה המהיר ביותר בשניים משלושת הקטעים הראשונים לפני שפרש בסוף הקטע השישי בעקבות תאונה.
בחודש אוגוסט 2007 הכריז מקריי שהוא עובד על מציאת קבוצה לעונת הראלי של 2008 ואמר שאם הוא לא ימצא קבוצה, הוא כבר לא יחזור בשנה שלאחר מכן. ב-2017 אישר דייוויד ריצ'רדס שהוא ומקריי אכן שוחחו על חזרתו של מקריי לסובארו לעונת 2008. רוברט ריד, מי שהיה נווטו של ריצ'רד ברנס, היה בקשר עם מקריי וביקש ממנו להיות הנהג שלו. תוכניות אלו נקטעו עקב תאונת מסוק קטלנית של מקריי שהביאה למותו.
נסיבות מותו

מקריי נהרג ב-15 בספטמבר 2007 לאחר שהתרסק עם מסוקו בסמוך לבית משפחתו שבסקוטלנד. בנוסף אליו, נהרגו בנו בן החמש, ג'וני, חבר המשפחה גראמי דאנקן ובנו של גראמי בן השש, בן פורצ'לי. הלווייתם של מקריי ובנו נערכה ב-26 בספטמבר בגלאזגו.
לאחר ההתרסקות, צוות החקירה של האגף לחקירת תאונות אוויריות בבריטניה הגיע למקום והריסות המסוק נאספו ונלקחו לצורך החקירה. דו"ח תוצאות החקירה פורסמו ב-12 בפברואר 2009. על פי הדו"ח, האגף לא הצליח להגיע לתוצאות חד משמעיות בדבר נסיבות התאונה תוך שהם מציינים שהמסוק התרסק לתוך עמק מיוער תוך תמרון במהירות גבוהה וגובה נמוך. בנוסף צוין שהמסוק היה תקין בעת ההתרסקות ושהממצאים מראים שהמנוע סיפק כוח בזמן ההתרסקות. בדו"ח עוד מופיע שעל אף שלא נמצא כשל טכני, לא ניתן לשלול לחלוטין שכשל כזה הוא שגרם להתרסקות, עם זאת, סביר יותר להניח שהמסוק התרסק בעת שהטייס ניסה לבצע תמרון פנייה בגובה נמוך שבמהלכה סטה המסוק מהנתיב המתוכנן, בין אם מכיוון שהטייס נקלע לקושי לשלוט במסוק, טעה בשיפוט, סבל מדיסאוריינטציה, דעתו הוסחה או שילוב של הדברים. כמו כן היו ממצאים המצביעים על כך שהטייס ביצע ניסיון היחלצות מהמצב אבל בלא גובה מספיק להשלים אותו, המסוק פגע בצמרות העצים בעמק והתרסק. חקירת התאונה מהכיוון של הרשויות בסקוטלנד קבעה ב-6 בספטמבר 2011 שמקריי הוא האשם בהתרסקות שהביאה למותו ומותם של נוסעיו. שריף ניקולה סטוארט ציין, לאחר 16 ימי חקירה, שמקריי ביצע טיסה לא בטיחותית ולא הכרחית בגובה נמוך בזמן ההתרסקות.
מורשת

לאחר מותו זכה מקריי להרבה כבוד מצד עמיתיו בעולם הספורט המוטורי. נהג הפורמולה 1 וחברו הטוב דייוויד קולת'רד, התחרה בגרנד פרי היפני של 2007 עם קסדה דומה לזו של מקריי כמחווה. אירועים רבים בספורט המוטורי נקראים על שמו של מקריי, כך לדוגמה מארגני הראלי השוודי מעניקים כיום פרס על הקפיצה הארוכה ביותר באחת הקפיצות המרשימות בראלי. הקפיצה הזו ידועה כיום בשם "פסגת קולין". כמו כן, מספר משחקי מחשב נקראו על שמו.
הדר עטרי

הדר עטרי (נולדה ב-1987) היא זמרת אופרה ישראלית, בוגרת האקדמיה למוסיקה ולמחול בירושלים.
ביוגרפיה

הדר עטרי נולדה והתחנכה בהרצליה. בנעוריה הייתה חברה במקהלת לי-רון המקומית.
בוגרת תיכון אלון ברמת השרון במגמת מוזיקה.
שירתה כסולנית בתזמורת צה"ל. למדה באקדמיה למוזיקה בתל אביב וסיימה את לימודיה באקדמיה למוסיקה ולמחול בירושלים, בהדרכתה של אפרת בן נון.
מופיעה על במת האופרה, וכן בקונצרטים, ובמופעים שונים, ובכללם בהופעות של שירים ישראליים. היא הופיעה כסולנית עם התזמורת הפילהרמונית הישראלית, הסינפונייטה הישראלית באר שבע וסימפונט רעננה. בין השאר הופיעה בתפקידי פפגנה באופרה "חליל הקסם" מאת מוצרט, גרטל ב"הנזל וגרטל" מאת אנגלברט הומפרדינק, מוניקה באופרה "המדיום" מאת ג'אן קרלו מנוטי, הנזירה ג'נובייפה באופרה "הנזירה אנג'ליקה" מאת פוצ'יני וקלורינדה באופרה "לה צ'נרנטולה" מאת רוסיני.
בשנת 2015 הופיעה בתפקיד אליסה באופרה "אליסה בארץ הפלאות" מאת דוד זבה, על פי ספרו של לואיס קרול.
החל מ-19 בספטמבר 2016 היא הופיעה, לסירוגין (עם טל ברגמן), על במת "הבימה" בתפקיד קוזט במחזמר "עלובי החיים".
בדצמבר 2016 נבחנה בתוכנית הטלוויזיה The Voice ישראל והתקבלה לנבחרת של אברהם טל. בשלב הדו-קרב בחר טל להמשיך עם המתמודדת שיר קורן, ועטרי סיימה את דרכה בתוכנית.
הדר עטרי היא קרובת משפחתן של האחיות יונה, שוש וגלי עטרי.
הערות שוליים

↑  האודישן של הדר עטרי – עננים, בתוכנית הטלוויזיה The Voice ישראל, באתר רשת, 24 בדצמבר 2016
↑  דה וויס שלב הדו-קרב, הדואט של התוכנית: פרק 12 - 14.1.17, באתר "חרסונסקי מיוסיק"
| --- | --- |
בקרת זהויות :  NLI: 987010651211205171  VIAF: 6164114698210051266   WorldCat (עם VIAF): 6164114698210051266
ביופסיה נוזלית

ביופסיה נוזלית - הסבר
ביופסיה נוזלית (באנגלית: Liquid biopsy) מאפשרת באמצעות בדיקת דם פשוטה לבצע אפיון מולקולרי של מוטציות ושינויים גנומיים בחולים.
הביופסיה הנוזלית הקרויה ctDNA היא בדיקת דם פשוטה של כמה מיליליטר בודדים של דם אשר יכולה להוות אלטרנטיבה או כלי אבחון נוסף לצד הליך הביופסיה המקובל ועשויה להשפיע על קבלת ההחלטות בטיפול לסרטן.
הגדרת בדיקת הביופסיה הנוזלית

ניתן לעקוב אחר ההתפתחות של סרטן באזורים שונים בגוף באמצעות דגימת דם הקרויה ביופסיה נוזלית.
זוהי בדיקת דם בה נבדקים מקטעים קטנים של DNA שהשתחררו מתאי הגידול הסרטני ומסתובבים בזרם הדם. מקטעים אלו, המייצגים למעשה את התוכן הגנטי של רקמת הגידול, מכונים DNA) ctDNA מומס ממקור גידולי = circulating tumor DNA).
בדיקת הביופסיה הנוזלית

בדיקת הביופסיה הנוזלית (ctDNA) היא טכנולוגיה המאפשרת אפיון מולקולרי בקרב חולים על ידי בדיקת דם פשוטה גם בחולים בהם אין נגישות או חסרה רקמת גידול, ובה ניתן לקבל תמונת מצב עדכנית ביחס למוטציות ולשינויים הגנומיים המתאפיינים בחולה הבודד. הבדיקה מאתרת את כלל המוטציות הגנומיות הקשורות לגידול, גם כאשר כמות הדנ"א הגידולי בדם זעירה ביותר והיא עושה זאת ברמת דיוק ורגישות של עד 99%.
הערות שוליים

↑  Multifocal clonal evolution characterized using circulating tumour DNA in a case of metastatic breast cancer ◦Muhammed Murtaza, Sarah-Jane Dawson, Katherine Pogrebniak, Oscar M. Rueda, Elena Provenzano, John Grant, Suet-Feung Chin, Dana W. Y. Tsui, Francesco Marass, Davina Gale, H. Raza Ali, Pankti Shah, Tania Contente-Cuomo, Hossein Farahani, Karey Shumansky, Zoya Kingsbury, Sean Humphray, David Bentley, Sohrab P. Shah, Matthew Wallis et al. Nature Communications 6, Article number: 8760 doi:10.1038/ncomms9760
↑  Karachaliou N, Mayo-de-las-Casas C, Molina-Vila MA, Rosell R. Real-time liquid biopsies become a reality in cancer treatment. Ann Transl Med 2015;3(3):36. doi: 10.3978/j.issn.2305-5839.2015.01.16
↑  שני נוי, ‏ביופסיה נוזלית: בדיקה חדשה תחסוך את הניתוח הפולשני, באתר ‏מאקו‏, 18 במאי 2015
↑  פרופ' יהודה אדלר, רפואה מותאמת אישית: תמנע מחלות ותחסוך מיליארדים, באתר ynet, 6 במרץ 2017
↑  ד"ר דב הרשקוביץ, המהפכה הבאה: בדיקת דם שתגלה סרטן, באתר ynet, 23 ביוני 2016
↑   אסף רונאל, מה הדנ"א בדם יכול לגלות עליכם? עכשיו הרבה יותר מבעבר, באתר הארץ, 4 בפברואר 2021
1954 בספרות

| 0 | 1 | 2 | 3 |
| --- | --- | --- | --- |
|  |  | 1954  בספרות |  |
< · 1952 · 1953 – 1954 – 1955 · 1956 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1954 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים

פרק זה לוקה בחסר. אנא תרמו לוויקיפדיה ו.
ספרים חדשים > סיפורת

ג'.ר.ר. טולקין - שר הטבעות: אחוות הטבעת
ג'.ר.ר. טולקין - שר הטבעות: שני הצריחים
קינגסלי אמיס - ג'ים בר מזל
אייזק אסימוב - מערות הפלדה
פייר בול - הגשר על הנהר קוואי (אנ')
אגתה כריסטי - המרגלת היפה
איאן פלמינג - חיה ותן למות
ויליאם גולדינג - בעל זבוב
ריצ'רד מת'סון - אני האגדה
אן דקלו (תחת שם העט פולין רֵיאז') - סיפורה של O
פרנסואז סאגאן - שלום לך, עצבות
ריי ברדבורי - כל הקיץ ביום
ספרים חדשים > ספרי ילדים ונוער

פרק זה לוקה בחסר. אנא תרמו לוויקיפדיה ו.
ק.ס. לואיס – הסוס ונערו (הספר החמישי בסדרת ספרי דברי ימי נרניה)
אסטריד לינדגרן - מיו, מיו שלי
נולדו

25 בינואר – דויד גרוסמן, סופר ומחזאי ישראלי
19 במרץ – ג'יל אברמסון, סופרת ועיתונאית אמריקאית
20 במרץ – לואיס סאקר, סופר ילדים אמריקאי
23 באפריל – מייקל מור, במאי קולנוע וסופר אמריקאי
17 ביולי – ג'יי מייקל סטרזינסקי, סופר אמריקאי
15 באוגוסט – סטיג לרסון, סופר, עיתונאי ופעיל פוליטי שוודי (נפטר ב-2004)
15 בספטמבר – נאוה סמל, סופרת, מחזאית ומתרגמת ישראלית (נפטרה ב-2017)
1 באוקטובר – עוזי בן כנען, סופר ישראלי (נפטר ב-1991)
7 בנובמבר – גאי גבריאל קיי, סופר פנטזיה קנדי
8 בנובמבר – קאזואו אישיגורו, סופר בריטי יליד יפן וחתן פרס נובל
13 בנובמבר – גבריאלה אלישע, משוררת, מתרגמת שירה ועורכת שירה ישראלית (נפטרה ב-2019)
20 בדצמבר – סנדרה סיסנרוס, סופרת אמריקאית
23 בדצמבר – חנה גולדברג, פזמונאית וסופרת ישראלית
נפטרו

2 ביוני – לידיה וולסטרם, היסטוריונית, סופרת ופמיניסטית שוודית (נולדה ב-1869)
14 ביולי – חסינטו בנאבנטה, מחזאי ספרדי וחתן פרס נובל (נולד ב -1866)
3 באוגוסט – קולט, שם העט של הסופרת הצרפתייה סידוני-גבריאל קולט (נולדה ב-1873)
פרסים

פרס נובל לספרות: ארנסט המינגוויי
ב-29 ביולי 1954 יוצא לאור בלונדון הספר הראשון בסדרת ספרי שר הטבעות. עד 2007 ימכרו מעל ל-170 עותקים של הספר ברחבי העולם
20 באוגוסט

20 באוגוסט הוא היום ה-232 בשנה בלוח הגרגוריאני (233 בשנה מעוברת). עד לסיום השנה נשארו עוד 133 ימים.
אירועים היסטוריים ביום זה

1882 – השמעת הבכורה של יצירתו של פיוטר איליץ' צ'ייקובסקי "הפתיחה 1812"
1887 – רונלד רוס מגלה את הקשר בין המלריה לבין יתושים
1893 – במשאל עם, נוסף תיקון לחוקת שווייץ האוסר על שחיטה כשרה בכל רחבי שווייץ
1914 – מלחמת העולם הראשונה: גרמניה כובשת את בריסל
1940 – התנקשות בחייו של לאון טרוצקי במקסיקו סיטי (נפטר למחרת)
1960 – סנגל מכריזה על עצמאותה
1975 – נאס"א משגרת את הגשושית ויקינג 1 לעבר מאדים
1977 – נאס"א משגרת את החללית וויאג'ר 2 לעבר כוכבי-הלכת החיצוניים של מערכת השמש
1982 – מלחמת שלום הגליל: כוח רב-לאומי נוחת בביירות כדי להשגיח על נסיגת אש"ף מלבנון
1991 – אסטוניה מכריזה על עצמאותה מברית המועצות
1993 – נחתם הראשון בהסכמי אוסלו שבין מדינת ישראל ובין אש"ף – הארגון לשחרור פלסטין
1998 – בית המשפט העליון של קנדה קובע שקוויבק אינה יכולה להתנתק מקנדה ללא אישור הממשלה הפדרלית
1998 – צבא ארצות הברית משגר טילי שיוט נגד מחנות של אל-קאעידה באפגניסטן ונגד מפעל החשוד שהוא מייצר נשק כימי בסודאן, בתגובה לפיצוץ שגרירויות ארצות הברית בקניה וטנזניה ב-7 באוגוסט
2009 – יוסיין בולט שובר את שיא העולם בריצת 200 מטר במסגרת אליפות העולם באתלטיקה שנערכה בברלין
נולדו

1561 – יאקופו פרי, מלחין איטלקי (נפטר ב-1633)
1719 – פרנסואה גאסטון דה לוי, איש צבא צרפתי (נפטר ב-1787)
1779 – ינס יאקוב ברצליוס, כימאי (נפטר ב-1848)
1787 – ג'ון מילטון נילס, המנהל הכללי של דואר ארצות הברית ה-12 וסנאטור אמריקאי (נפטר ב-1856)
1833 – בנג'מין הריסון, הנשיא ה-23 של ארצות הברית (נפטר ב-1901)
1875 – שאול טשרניחובסקי, משורר עברי (נפטר ב-1943)
1890 – ה.פ. לאבקרפט, סופר אמריקני (נפטר ב-1937)
1898 – אריה אלוטין, כירורג, ממייסדי ארגון מגן דוד אדום בישראל וסופר ספרי רפואה (נפטר ב-1979)
1910 – אירו סארינן, אדריכל ומעצב פיני-אמריקאי נודע (נפטר ב-1961)
1917 – מנחם סבידור, מנכ"ל רכבת ישראל ויושב ראש הכנסת העשירית (נפטר ב-1988)
1918 – ז'קלין סוזן, סופרת, מחזאית, ושחקנית תיאטרון, קולנוע וטלוויזיה אמריקאית (נפטרה ב-1974)
1923 – שושנה אשמן-שגב, סופרת ילדים, עורכת ועיתונאית ישראלית (נפטרה ב-1965)
1928 – הארייט ברנס, אמנית ומעצבת אמריקאית (נפטרה ב-2008)
1933 – שלמה אבינרי, חוקר בתחום מדעי המדינה והיסטוריון של הפילוסופיה הפוליטית (נפטר ב-2023)
1933 – ג'ורג' מיטשל, עורך דין, פוליטיקאי ודיפלומט אמריקאי
1934 – ארמי קוסלה, דוגמנית פינית, מיס תבל הראשונה
1935 – רון פול, פוליטיקאי אמריקאי
1941 – סלובודן מילושביץ', נשיא סרביה ויוגוסלביה (נפטר ב-2006)
1943 – סילבסטר מקוי, שחקן סקוטי שגילם את דמותו של הדוקטור בדוקטור הו
1944 – רג'יב גנדי, ראש ממשלת הודו (נרצח ב-1991)
1948 – דובי זכאי, עיתונאי, עורך גרפי, מאייר וצלם ישראלי
1948 – רוברט פלאנט, סולן להקת "לד זפלין"
1951 – גרג בר, סופר מדע בדיוני אמריקאי (נפטר ב-2022)
1952 – אורי וינברג, פסיכולוג קליני וסופר ישראלי
1953 – עדי לב, שחקנית תיאטרון, שחקנית קולנוע ומדבבת (נפטרה ב-2006)
1956 – ג'ואן אלן, שחקנית קולנוע אמריקאית
1963 – רונן אקרמן, צלם תיאטרון ואופנה ישראלי (נפטר ב-2022)
1963 – ריקרדו פרי, כדורגלן ומאמן איטלקי
1965 – גדי רבינוביץ', שחקן ישראלי
1966 – דיימבאג דארל, גיטריסט פנטרה ודמג'פלאן (נפטר ב-2004)
1967 – אתגר קרת, סופר ישראלי
1967 – עמוס אלקנה, גיטריסט, מוזיקאי ומלחין ישראלי
1970 – שרון עמרני, במאי קולנוע ותסריטאי ישראלי (נפטר ב-2001)
1971 – יוסי פוקס, עורך דין ישראלי ומזכיר הממשלה
1974 – איימי אדמס, שחקנית קולנוע וזמרת אמריקאית
1974 – לירן שטראובר, כדורגלן עבר ישראלי ששיחק בעמדת השוער
1974 – אהרן רזאל, מוזיקאי, מלחין ופזמונאי ישראלי
1978 – אסף גרניט, שף ישראלי
1983 – אנדרו גארפילד, שחקן קולנוע וטלוויזיה אמריקאי-בריטי ממוצא יהודי
1986 – דן מרטין, רוכב אופני כביש אירי
1987 – וולטר, מתאבק ב-WWE
1992 – דמי לובאטו, זמרת, כותבת, נדבנית ושחקנית אמריקאית
1995 – רונן פאור, שחיין ישראלי